recursal/SuperWikiNEXT-32B huggingface dataset:
**Cântico da Liberdade** (*Τραγούδι της Ελευθερίας*) είναι ο τίτλος που έχει ο εθνικός ύμνος του Πρασίνου Ακρωτηρίου. Έγινε επίσημος το 1996. Πριν από αυτήν την περίοδο, εθνικός ύμνος της χώρας ήταν το Esta é a Nossa Pátria Bem Amada, που είναι ο ύμνος της Γουινέας-Μπισσάου. Συνθέτης του ύμνου είναι ο Ανταλμπέρτο Σίλβα (dalberto Higino Tavares Silva) και στιχουεγός ο Αμίλκαρ Σπένσερ Λόπες (Amílcar Spencer Lopes).

Στίχοι στα πορτογαλικά
----------------------

  

Canta, irmão  

canta meu irmão  

que a Liberdade é hino  

e o Homem a certeza.

Com dignidade, enterra a semente  

no pó da ilha nua  

No despenhadeiro da vida a esperança é  

do tamanho do mar  

que nos abraça  

Sentinela de mares e ventos  

perseverante  

entre estrelas  
 
e o Atlântico  

entoa o cântico da Liberdade

Canta, irmão  

canta meu irmão  

que a Liberdade é hino  

e o Homem a certeza.

Ελληνική μετάφραση
------------------

  

Τραγούδα, αδερφέ  

Τραγούδα, αδερφέ μου  

Γιατί η Ελευθερία είναι ύμνος  

και ο Άνθρωπος βεβαιότητα.

Με αξιοπρέπεια, θάψε το σπόρο  

Στη σκόνη του γυμνού νησιού  

Στο βάραθρο της ζωής  

Η ελπίδα είναι μεγάλη όπως η θάλασσα  
 
Που μας αγκαλιάζει  

Ακλόνητος φρουρός των θαλασσών και των ανέμων  

Ανάμεσα στα αστέρια και στον Ατλαντικό   

Τραγούδα τον Ψαλμό της Ελευθερίας

Τραγούδα, αδερφέ  

Τραγούδα, αδερφέ μου  

Γιατί η Ελευθερία είναι ύμνος  

και ο Άνθρωπος βεβαιότητα.

Εξωτερικοί σύνδεσμοι
--------------------

* ο ύμνος σε μορφή MP3 Αρχειοθετήθηκε 2008-07-05 στο Wayback Machine.

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνικοί ύμνοι της Αφρικής |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| 
* Αγκόλα
* Αίγυπτος
* Αιθιοπία
* Ακτή Ελεφαντοστού
* Αλγερία
* Γκάμπια
* Γκαμπόν
* Γκάνα
* Γουινέα
* Γουινέα-Μπισσάου
* Ερυθραία
* Εσουατίνι
* Ζάμπια
* Ζιμπάμπουε
* Ισημερινή Γουινέα
* Καμερούν
* Κεντροαφρικανική Δημοκρατία
* Κένυα
* Κομόρες
* Δημοκρατία του Κονγκό
* Λαϊκή Δημοκρατία του Κογκό
* Λεσότο
* Λιβερία
* Λιβύη
* Μαδαγασκάρη
* Μαλάουι
* Μάλι
* Μαρόκο
* Μαυρίκιος
* Μαυριτανία
* Μοζαμβίκη
* Μπενίν
* Μποτσουάνα
* Μπουρκίνα Φάσο
* Μπουρούντι
* Ναμίμπια
* Νίγηρας
* Νιγηρία
* Νότια Αφρική
* Νότιο Σουδάν
* Ουγκάντα
* Πράσινο Ακρωτήριο
* Ρουάντα
* Σάο Τομέ και Πρίνσιπε
* Σενεγάλη
* Σεϋχέλλες
* Σιέρρα Λεόνε
* Σομαλία
* Σουδάν
* Τανζανία
* Τζιμπουτί
* Τόγκο
* Τσαντ
* Τυνησία
 |

 |
Η **Cyprus Mail** είναι η μόνη αγγλόγλωσση καθημερινή εφημερίδα της Κύπρου. Ιδρύθηκε το 1945. Ισχυρίζεται ότι είναι εντελώς ανεξάρτητη πολιτικά και δεν συνδέεται πολιτικά με κάποιο κόμμα, αν και παρατηρητές την περιγράφουν ως πολιτικά συντηρητική. Δημοσιεύεται καθημερινά (εκτός της Δευτέρας), ενώ το μεγαλύτερο μέρος των άρθρων της είναι διαθέσιμα στην ιστοσελίδα της.

Με την κατάρρευση της Cyprus Times το 1960, η Cyprus Mail παρέμεινε η μόνη αγγλόφωνη εφημερίδα στην Κύπρο μέχρι την ίδρυση της Cyprus Weekly το 1979.

Κυκλοφορία
----------

Η Cyprus Mail έχει χαμηλή κυκλοφορία (η χαμηλότερη μεταξύ όλων των ημερήσιων εφημερίδων που εκδίδονται στην Κύπρο), πωλώντας πολύ λιγότερα αντίτυπα από εφημερίδες όπως τις *Ο Φιλελεύθερος*, *Η Σημερινή* και *Χαραυγή*.

Πολιτικές θέσεις
----------------

Στα πρώτα χρόνια της, η Cyprus Mail ήταν ο κύριος αντίπαλος της The Cyprus Times (επίσης γνωστό ως The Times of Cyprus) μιας άλλης αγγλόγλωσσης εφημερίδας κατά την διάρκεια της αγγλοκρατίας στην Κύπρο. Εκείνη την εποχή η Cyprus Mail ήταν κατά της ενώσεως της Κύπρου με την Ελλάδα. Λόγω αυτής της αντίθεσης της στην ένωση, οι Ελληνοκύπριοι είχαν αναπτύξει δυσαρέσκεια εναντίον της, με αποτέλεσμα να την διαβάζουν κυρίως το Βρετανικό αποικιακό διοικητικό και στρατιωτικό προσωπικό.

Τα τελευταία χρόνια, η εφημερίδα τάσσεται υπέρ της λύσης του κυπριακού (για παράδειγμα, υποστήριξε το Σχέδιο Ανάν), κάτι που έχει οδηγήσει στην δημιουργία ισχυρισμών (από άλλες εφημερίδες) περί ανθελληνικής προκατάληψης και "ομαλοποίησης" της τουρκικής κατοχής στο βόρειο τμήμα του νησιού.

Παραπομπές
----------

1. ↑  «About Cyprus Mail Newspaper». World313. Αρχειοθετήθηκε από το πρωτότυπο στις 26 Αυγούστου 2011. Ανακτήθηκε στις 10 Απριλίου 2011.
2. ↑
3. ↑  «Home page». *Cyprus Mail*.. Ανακτήθηκε στις 10 April 2011.
4. ↑
5. ↑  See *Manchester Guardian,* 12 December 1949, p.8
6. ↑  Simerini, April 27, 2004
Στην επιστήμη των υπολογιστών ένα **ονομαστικό σύστημα τύπων** (Αγγλικά: *Nominal type system*) είναι μια βασική ομάδα του συστήματος τύπων όπου η ισότητα και η συμβατότητα μεταξύ τύπων δεδομένων καθορίζεται με τις ρητές δηλώσεις κατά τον ορισμό των ονομάτων των τύπων. Δύο τύποι είναι ισοδύναμοι (ισοδυναμία ονόματος / στα αγγλικά: *name equivalence*) εάν έχουν το ίδιο όνομα τύπου στο ίδιο πλαίσιο/συμφραζόμενα. Δύο τύποι που έχουν την ίδια δομή αλλά διαφορετικό όνομα τύπου θεωρούνται διαφορετικοί τύποι. Τα συστήματα τύπων χρησιμοποιούνται για να καθοριστούν αν δύο τύποι είναι ισοδύναμοι ή αν ένας τύπος είναι υποτύπος (στα αγγλικά: *subtype*) από κάποιον άλλον. Σε αντίθεση όταν έχουμε δομημένα συστήματα τύπων, δύο τύποι είναι ισοδύναμοι εάν έχουν την ίδια δομή (ονομάζεται ισοδυναμία δομής / στα αγγλικά: *structural equivalence*) δεν χρειάζεται να έχουμε ρητή δήλωση ίδιου ονόματος τύπου.

Παράδειγμα
----------

Στο παρακάτω παράδειγμα ορίζουμε την δομή  `a1`  και την δομή  `b1`  σε γλώσσα τύπου C :

```
struct {
 int x;
 int y;
} a;

struct {
 int x;
 int y;
} b;

```

Ο ορισμός  `a := b;`  είναι αποδεκτός (δηλαδή σωστός) σε μια γλώσσα προγραμματισμού με δομημένο σύστημα τύπων ενώ δεν είναι αποδεκτός (δεν είναι σωστός) σε μια γλώσσα προγραμματισμού με *ονομαστικό σύστημα τύπων*. Για παράδειγμα η γλώσσα προγραμματισμού Pascal χρησιμοποιεί καθαρά *ονομαστικό σύστημα τύπων*:

```
a : array[1..10] of Integer;
b : array[1..10] of Integer;

a := b; (\* αυτό δεν είναι αποδεκτό! \*)

```

Έτσι η έκφραση  `x := y`  δεν είναι αποδεκτή παρόλο που ο τύπος a και b έχουν ακριβώς την ίδια δομή.

Δείτε επίσης
------------

* Pierce, Benjamin C. (2002). *Types and programming languages*. Cambridge, Mass. [u.a.]: MIT Press. σελίδες 251–254. ISBN 0-262-16209-1.

Παραπομπές
----------

1. ↑   Boris Magnusson, επιμ. (2002). *ECOOP 2002 - object-oriented programming 16th European Conference, Málaga, Spain, June 2002 : proceedings*. Berlin: Springer. σελ. 474. ISBN 3-540-43759-2.
2. ↑  Gil, Yossi. «Nominal vs. Structural Type Systems» (PDF). Israel Institute of Technology. Ανακτήθηκε στις 14 Δεκεμβρίου 2014. [*νεκρός σύνδεσμος*]
**Ονομαστική** είναι η πτώση που μεταχειριζόμαστε όταν θέλουμε να προσδιορίσουμε το *όνομα* κάποιου *πτωτικού* μέρους του λόγου. 

Με χρήση της ονομαστικής απαντούμε σε ερωτήσεις όπως *ποιος;* ή *ποια;* ή *ποιο;*

Στα Νέα Ελληνικά οι πτώσεις είναι : η Ονομαστική, η Γενική, η Αιτιατική, η Κλητική. Στην αρχαιότητα υπήρχαν περισσότερες πτώσεις (Δοτική).

Τα πτωτικά μέρη του λόγου είναι: το Άρθρο, το Ουσιαστικό, το Επίθετο, η Αντωνυμία και η Μετοχή.

Σε ονομαστική πτώση αναγράφεται το υποκείμενο μιας πρότασης.

Σε ονομαστική πτώση καταγράφονται όλα τα λήμματα σε εγκυκλοπαίδειες, σε ονομαστικούς καταλόγους, σε πινακίδες πόλεων, κλπ.

Στην αρχαία ελληνική γλώσσα η Ονομαστική αποτελούσε μία από τις ορθές πτώσεις.
Ο **Οβίνιος Κάμιλος**, λατιν.: *Ovinius Camillus,* φέρεται να ήταν Ρωμαίος σφετεριστής κατά τη διάρκεια της διακυβέρνησης του Αλέξανδρου Σεβήρου. Οι περισσότεροι μελετητές σήμερα θεωρούν ότι δεν ήταν υπαρκτό πρόσωπο.

Σύμφωνα με την αναξιόπιστη *Ιστορία των Αυγούστων ο* Οβίνιος Κάμιλος ήταν συγκλητικός από αρχαία οικογένεια, που συνωμότησε εναντίον του Αυτοκράτορα. Ωστόσο η συνωμοσία αποκαλύφθηκε, αλλά ο σφετεριστής, παραδόξως, γλίτωσε από τον Αλέξανδρο Σεβήρο και μάλιστα προσφέρθηκε να κυβερνήσει δίπλα στον Αυτοκράτορα.

Βιβλιογραφικές αναφορές
-----------------------

* *Historia Augusta*
* Jean Béranger, «SHA Alex. Σεβ. 48,1 et la cura rei publicae. Στο: Gerhard Wirth et al. (Hrsg. ), Romanitas, Christianitas: Untersuchungen zur Geschichte und Literatur der römischen Kaiserzeit. Berlin 1982, σελ. 308–323.(ISBN 3-11-008551-8) .
* William George Smith, « Λεξικό Ελληνικής και Ρωμαϊκής Βιογραφίας και Μυθολογίας », 1849, σελ. 74.

Εξωτερικοί σύνδεσμοι
--------------------

Επίσης το Αρχείο Διαδικτύου έχει μια παράγωγη εργασία:

* Smith, William (1853). *A new classical dictionary of biography, mythology, and geography, partly based on the "Dictionary of Greek and Roman biography and mythology."*. London: Murray.
* Anthon, Charles· Smith, William (1860). *A new classical dictionary of Greek and Roman biography, mythology and geography: partly based upon the Dictionary of Greek and Roman biography and mythology by William Smith (1860)*. New York: Harper and Brothers.
Η **Νεφερτίτη** (αγγλικά: Nefertiti) είναι ένας μικρός αστεροειδής αστεροειδής Αμόρ με απόλυτο μέγεθος (όπως ορίζεται για το Ηλιακό Σύστημα) 14,84. Ανακαλύφθηκε το 1982 από το ζεύγος των Αμερικανών αστρονόμων Καρολίν και Γιουτζήν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ. Πήρε το όνομά της από τη σύζυγο του Φαραώ Ακενατών Νεφερτίτη.

Η Νεφερτίτη είναι γεωπλήσιος αστεροειδής αλλά εξαιτίας της πολύ μεγάλης κλίσεως της τροχιάς της ως προς την τροχιά της Γης σπανίως περνά κοντά από τον πλανήτη μας: Η πλησιέστερη προσέγγιση της μεταξύ των ετών 1900 και 2200 θα λάβει χώρα στις 8 Σεπτεμβρίου 2148, όταν θα περάσει σε απόσταση 0,2156 AU (32,26 εκατομμυρίων χλμ.) από τη Γη. Αντιθέτως, περνά πιο κοντά από τον πλανήτη Άρη, του οποίου την τροχιά τέμνει, π.χ. στις 22 Απριλίου 2151 θα περάσει σε απόσταση 0,04221 AU (6,31 εκατομμυρίων χλμ.) από τον πλανήτη αυτόν.

Φυσικά χαρακτηριστικά
---------------------

Η μέση διάμετρος της Νεφερτίτης εκτιμάται σε 2,2 χλμ. περίπου. Ο φασματικός τύπος της είναι **S** (λιθώδης), ενώ το γεωμετρικό άλβεδό του είναι 0,42. Η Νεφερτίτη περιστρέφεται γύρω από τον εαυτό της μία φορά κάθε 3 ώρες και 1 λεπτό.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 3198 Βαλλωνία | 3199 Νεφερτίτη | 3200 Φαέθων |
{{WikidataCoord}} – missing coordinate data

Το **Πανεπιστήμιο της Αλμερίας** (ισπανικά: *Universidad de Almería, UAL*) είναι ένα δημόσιο πανεπιστήμιο, που βρίσκεται στην Αλμερία της Ισπανίας. Τοποθετείται επί της ακτής της Μεσογείου, στην γειτονιά Λα Κανιάδα ντε Σαν Ουρμπάνο της Αλμερίας. Το 2008 το Πανεπιστήμιο προσέφερε 38 διαφορετικά προγράμματα σπουδών και διέθετε 871 καθηγητές και 11.628 φοιτητές. 

Κατά την ίδρυσή του, πρόεδρος της επιτροπής διαχείρισης του ιδρύματος ορίστηκε ο Αλμπέρτο Φερνάντεθ Γκουτιέρεθ. Ο πρώτος εκλεγμένος πρύτανης ήταν ο Αλφρέδο Μαρτίνεθ Αλμέθιχα (1997-2007), ο οποίος ανέλαβε το έργο της εφαρμογής του νέου καταστατικού. Τον διαδέχθηκε το 2007 ο Πέδρο Μολίνα Γκαρθία, όπου κατά τη διάρκεια της πρυτανείας του (2007-2015) το πανεπιστήμιο αναπτύχθηκε και εκσυγχρονίστηκε σημαντικά. Το 2015 ανέλαβε τη θέση αυτή ο Καρμέλο Ροντρίγκεθ Τορεμπλάνκα, ο οποίος εξελέγη με ποσοστό 68,24%. Στις εκλογές του 2019 επανεξελέγη και πάλι με ποσοστό 87% των ψήφων.

Πρόσβαση
--------

Το Πανεπιστήμιο συνδέεται οδικώς με την πόλη της Αλμερίας και με περιοχές της Ανδαλουσίας. Η πρόσβαση μέσω της ακτής γίνεται με τη χρήση του αυτοκινητόδρομου AL-3202. Αυτός ο δρόμος χρησιμοποιείται κυρίως από εκείνους που φτάνουν στο ίδρυμα από τα νότια της πρωτεύουσας. Υπάρχει επίσης ένας δρόμος πρόσβασης από τα βόρεια, ο αυτοκινητόδρομος AL-3200. Εκείνος συνδέεται με τον αυτοκινητόδρομο AL-12, ο οποίος παρέχει γρήγορη πρόσβαση στα βόρεια της πρωτεύουσας και στην υπόλοιπη μητροπολιτική περιοχή. Τα δρομολόγια των λεωφορείων 11, 12, 18 και 19, των τοπικών αστικών συγκοινωνιών, συνδέουν το πανεπιστήμιο με την Αλμερία. 

Αίθουσες διδασκαλίας του Πανεπιστημίου
Κτίριο A-IV

Σχολές και Τμήματα
------------------

* Ανώτατη Σχολή Μηχανικών
* Σχολή Πειραματικών Επιστημών
* Σχολή Επιστημών Υγείας
* Σχολή Επιστημών Παιδείας
* Νομική Σχολή
* Σχολή Ανθρωπιστικών Επιστημών
* Σχολή Ψυχολογίας
* Σχολή Οικονομικών Επιστημών και Επιχειρήσεων
* Μεταπτυχιακό Κέντρο και Μετέπειτα Εκπαίδευσης
* Διεθνής Διδακτορική Σχολή.

Εξωτερικοί σύνδεσμοι
--------------------

* Επίσημος ιστότοπος
* Επίσημος ιστότοπος του πρύτανη
* Enlace a Google Maps de la situación de la UAL

Παραπομπές
----------

1. ↑  Fernández, Almudena; Ruiz, Simón (27 Μαρτίου 2007). «Molina gana unas elecciones apretadas» (στα es) (PDF). *La Voz de Almería*.. Ανακτήθηκε στις 12 Ιουλίου 2018.
2. ↑  «Carmelo Rodríguez, nuevo rector de la UAL tras obtener 68,24 por ciento votos» (στα es). *La Vanguardia*. 10 March 2015.. Ανακτήθηκε στις 12 Ιουλίου 2018.
3. ↑  «Carmelo Rodríguez toma posesión este martes como rector de la UAL en un acto en el Palacio de San Telmo» (στα es). *Europa Press* (Almería). 1 June 2015.. Ανακτήθηκε στις 12 Ιουλίου 2018.
4. ↑  «Carmelo Rodríguez toma posesión como rector de la UAL» (στα es). *Ideal*. 2 Ιουνίου 2015.. Ανακτήθηκε στις 12 Ιουλίου 2018.
5. ↑  Pascual, J. L. (28 Μαΐου 2019). «Carmelo Rodríguez seguirá como rector de la Universidad de Almería cuatro años más» (στα es). *Ideal* (Almería: Vocento).. Ανακτήθηκε στις 29 Μαΐου 2019.
*Να μη συγχέεται με την Παρυσάτιδα Β΄, κόρη του Αρταξέρξη Γ΄ Ώχου και σύζυγο του Αλεξάνδρου του Μεγάλου.*
Η **Παρυσάτιδα Α΄ της Περσίας**, έζησε τον 5ο αιώνα π.Χ. ήταν νόθα κόρη του βασιλιά της Περσίας Αρταξέρξη Α΄ του *Μακρόχειρα* από την δυναστεία των Αχαιμενιδών και της Ανδίας της Βαβυλώνας, ετεροθαλής αδελφή των βασιλέων της Περσίας Ξέρξη Β΄, Σογδιανού, Δαρείου Β΄ του *Νόθου* και Αρσίτη. Παντρεύτηκε τον ετεροθαλή αδελφό της Δαρείο Β΄, με τον οποίο απέκτησε 4 γιους: Αρταξέρξη Β΄ τον *Μνήμονα*, Κύρο τον Νεότερο, Οστάνη και Οξάρθη. Ο αγαπημένος της γιος ήταν ο Κύρος ο Νεότερος, γι’ αυτό όταν απεβίωσε ο σύζυγός της, βοήθησε τον Κύρο στην προσπάθειά του να πάρει τον θρόνο από τον μεγαλύτερο αδελφό του Αρταξέρξη Β΄, αλλά ο Κύρος ηττήθηκε και σκοτώθηκε στην μάχη στα Κούναξα το 401 π.Χ.. Η Παρυσάτις Α΄ κατηγόρησε τον σατράπη Τισσαφέρνη για τον φόνο του γιου της και στην συνέχεια ο σατράπης δολοφονήθηκε.

Παραπομπές
----------

1. 1 2  «Parysatis» (Ρωσικά)
2. ↑  «Artaxerxes» (Ρωσικά)
3. ↑  «Артаксеркс» (Ρωσικά)
4. ↑  Μπορίς Τουράγιεφ: «Кир Младший» (Ρωσικά)

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Parysatis  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το "**Dreams**" είναι ένα τραγούδι του αμερικανο-βρετανικού rock συγκροτήματος Fleetwood Mac, του 1977, το οποίο συμπεριλήφθηκε στον δίσκο τους *Rumors* (1977). Στις 24 Μαρτίου του 1977, το κομμάτι κυκλοφόρησε και ως single, το δεύτερο από αυτόν τον δίσκο, στις Ηνωμένες Πολιτείες και τον Ιούνιο του ίδιου έτους, κυκλοφόρησε ως το τρίτο από τον δίσκο και στο Ηνωμένο Βασίλειο. Για την προώθηση του κομματιού κυκλοφόρησε και video clip, το οποίο ουσιαστικά έδειχνε το συγκρότημα σε μία ζωντανή συναυλία τους. 

Το single σημείωσε ιδιαίτερα μεγάλη επιτυχία, φτάνοντας το νούμερο 1 στα αμερικανικά *Billboard Hot 100*, το πρώτο και μοναδικό κομμάτι του συγκροτήματος που φτάνει εκεί νούμερο 1. Οι πωλήσεις του είχα ξεπεράσει το ένα εκατομμύρια αντίτυπα. Επίσης, επιτυχία συνάντησε και στον Καναδά, μπαίνοντας στα *RPM Top 100 Singles* , φτάνοντας το νούμερο 1 κι εκεί. Στα τέλη του 2020, το κομμάτι γνώρισε ξανά δημοτικότητα, μετά από ένα viral TikTok, μπαίνοντας ξανά σε διάφορα charts ανά τον κόσμο, ενώ επιτυχία συνάντησε και στο Spotify και Apple Music. Στις Ηνωμένες Πολιτείες, έκανε και ραδιοφωνική επιτυχία.

Παραπομπές
----------

1. ↑  Cruz, Gilbert (21 October 2011). «All-TIME 100 Songs – 'Dreams'». *Time*.. Ανακτήθηκε στις 23 May 2015.
2. ↑  «Dreams». *Billboard*.. Ανακτήθηκε στις 8 June 2020.
3. ↑  «100 Singles». *RPM*. 18 June 2020.. Ανακτήθηκε στις 8 June 2020.
4. ↑  «Fleetwood Mac's Dreams breaks streaming records after viral TikTok video». *the Guardian* (στα Αγγλικά). 6 Οκτωβρίου 2020. Ανακτήθηκε στις 6 Οκτωβρίου 2020.

Εξωτερικοί σύνδεσμοι
--------------------

* Puschak, Evan (23 Δεκεμβρίου 2017). «How Fleetwood Mac Makes A Song». *Nerdwriter1* – μέσω YouTube.
* Fleetwood Mac - Dreams στο YouTube
**DualDisc** ονομάζεται ένας υβριδικός οπτικός δίσκος δύο πλευρών που αναπτύχθηκε από τις EMI Music, Universal Music Group, Sony/BMG Music Entertainment, Warner Music Group και 5.1 Entertainment Group και βρίσκεται υπό την αιγίδα της Recording Industry Association of America (RIAA). Η μία του πλευρά είναι συμβατή με το CD, χωρίς όμως να ακολουθεί το πρότυπο του κόκκινου βιβλίου (Red Book CD Specifications), ενώ η άλλη πλευρά είναι συμβατή με το πρότυπο του DVD. Το DualDisc πρωτοεμφανίστηκε στις ΗΠΑ το Μάρτιο του 2004. Το πρώτο DualDisc στην Ελλάδα κυκλοφόρησε στις 28 Σεπτεμβρίου 2005 από την Άννα Βίσση με τίτλο "Nylon".

Τεχνικά χαρακτηριστικά
----------------------

Τρόπος λειτουργίας του Dual Disk
Το DualDisc βασίζεται στην τεχνολογία δύο πλευρών του DVD, δηλαδή στα DVD-10, DVD-14 και DVD-18. Οι δίσκοι κατασκευάζονται με τη συγκόλληση δύο στρωμάτων, ενός DVD πάχους 0.6 mm (χωρητικότητας 4.7 Gigabyte) και ενός CD πάχους 0.9 mm (60 λεπτών ή 525-Megabyte), συνολικού πάχους 1.5 mm.

Λόγω του 0.9 mm πάχους του στρώματος CD, το Dual Disc δεν συμμορφώνεται με την προδιαγραφή του κόκκινου βιβλίου που προβλέπει ελάχιστο πάχος 1.1 mm. Επίσης, ο μέγιστος χρόνος αναπαραγωγής, τουλάχιστον για τα πρώτα Dual Discs ήταν 60 λεπτά αντί των 74 λεπτών.

Εξωτερικοί δεσμοί
-----------------

* Official DVDplus Website
* DVDplus Licensees
* Official Website
* DualDisc licensing
* "DVD Forum Approves DualDisc", 14 June 2004 στο Gizmodo
* The Music Goes on Side A and the Flip Side Is a DVD
* DualDisc rollout challenged by Euro patent holder
* Onkyo USA statement about compatibility
* Pioneer Electronics statement about compatibility
* Panasonic statement about compatibility
* Marantz statement about compatibility
* Sony Electronics FAQ with statements about compatibility Αρχειοθετήθηκε 2006-03-08 στο Wayback Machine.
Ο **Πολ Καμπά Τιεμπά** (Paul Kaba Thieba, γενν. στις 28 Ιουλίου 1960) είναι οικονομολόγος και πολιτικός από την Μπουρκίνα Φάσο. Ήταν Πρωθυπουργός της Μπουρκίνα Φάσο από τον Ιανουάριο του 2016 ως τις 19 Ιανουαρίου 2019.

Πρώτα χρόνια και σταδιοδρομία πριν την πρωθυπουργία
---------------------------------------------------

Γεννήθηκε το 1960 στο Μπομπό-Ντιουλασό. Είναι πατέρας τριών παιδιών.

Τον Σεπτέμβριο του 1998, διορίστηκε επικεφαλής της χρηματιστηριακής υπηρεσίας στην Κεντρική Τράπεζα των Δυτικοαφρικανικών Κρατών. Από τον Ιούλιο του 2000 ως τον Δεκέμβριο του 2006 ήταν βοηθητικός διευθυντής για τις οικονομικές επιχειρήσεις. Στη συνέχεια ανέλαβε διευθυντής (Ιανουάριος 2007-Δεκέμβριος 2008). Λίγο πριν τον διορισμό του στην πρωθυπουργία του ήταν διοικητικός διευθυντής του Ταμείου Σταθερότητας της Δυτικοαφρικανικής Νομισματικής Ένωσης.

Πρωθυπουργός
------------

Ο Τιεμπά διορίστηκε πρωθυπουργός από τον πρόεδρο Ρος Μαρκ Κριστιάν Καμπορέ λίγο μετά την ορκωμοσία του τελευταίου στις 6 Ιανουαρίου 2016.

Στην πρώτη του δοκιμασία ως πρωθυπουργού αντιμετώπισε την επίθεση τζιχαντιστών της Αλ Κάιντα του Ισλαμικού Μαγκρέμπ στο ξενοδοχείο Splendid στην Ουαγκαντουγκού στις 15 Ιανουαρίου 2016. Το ξενοδοχείο περικυκλώθηκε από τις δυνάμεις ασφαλείας και απελευθερώθηκαν 30 άτομα, ενώ οι νεκροί ξεπέρασαν τους 20.

Στις 19 Ιανουαρίου 2019 ο πρόεδρος Καμπορέ σε τηλεοπτικό του διάγγελμα ανακοίνωσε την παραίτηση του πρωθυπουργού. Δεν δόθηκε καμία εξήγηση για την απομάκρυνση του Τιεμπά από την πρωθυπουργία.

Παραπομπές
----------

1. ↑  www.sudoc.fr/041309952.
2. 1 2  «Burkina Faso: Paul Kaba Thieba nommé au poste de Premier ministre». Radio France Internationale. 7 Ιανουαρίου 2016. .  (Γαλλικά).
3. ↑  Benjamin Roger (7 Ιανουαρίου 2016). «Ce qu'il faut savoir de Paul Kaba Thieba, le nouveau Premier ministre burkinabè». *Jeune Afrique*.  (Γαλλικά).
4. ↑  "Minister: 30 hostages freed from Burkina Faso hotel siege", Associated Press, 16 Ιανουαρίου 2016.
5. ↑  "Burkina Faso attack: Troops battle to end deadly hotel siege", BBC News, 16 Ιανουαρίου 2016.
6. ↑  «Burkina Faso: Prime Minister and cabinet resign from office» (στα αγγλικά). 2019-01-19.. Ανακτήθηκε στις 2019-01-19.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 206015744
* ISNI: 0000 0004 3177 1940
* SUDOC: 08607444X

 |

 |
Το ***Dust: An Elysian Tail*** είναι βιντεοπαιχνίδι δράσης ρόλων, που αναπτύχθηκε από τον ανεξάρτητο σχεδιαστή Ντιν Ντόντριλ, και δημοσιεύθηκε από τη Microsoft Studios. Κυκλοφόρησε για το Xbox 360 μέσω του Xbox Live Arcade στις 15 Αυγούστου 2012 και στη συνέχεια κυκλοφόρησε για τα Microsoft Windows στο Steam στις 24 Μαΐου 2013 και στο GOG.com στις 7 Νοεμβρίου 2013. Κυκλοφόρησε για Linux και OS X στις 17 Δεκεμβρίου 2013. Το παιχνίδι κυκλοφόρησε στο PlayStation 4 στις 7 Οκτωβρίου 2014 στη Βόρεια Αμερική και στις 8 Οκτωβρίου 2014 στην Ευρώπη. Κυκλοφόρησε για iOS στις 8 Οκτωβρίου 2015.

Το *Dust: An Elysian Tail* λαμβάνει χώρα σε έναν κόσμο που κατοικείται από ανθρωπόμορφα πλάσματα, όπου ο κύριος χαρακτήρας ο Νταστ βρίσκει τυχαία ένα σπαθί με αισθήματα, τη Λεπίδα του Άχρα, και του φύλακά της την Φίτζετ. Χωρίς αναμνήσεις από το παρελθόν του, ο Νταστ ακολουθεί τις συμβουλές της Φίτζετ και βοηθάει τον πληθυσμό του κόσμου ενάντια στις δυνάμεις του Στρατηγού Γκάιους. Το παιχνίδι είναι παιχνίδι δράσης-περιπέτειας με εξερεύνηση, στυλ Μετροϊντβάνια, που απαιτεί από τον παίκτη να κερδίσει power-ups στις ικανότητες του Νταστ για να φτάσει σε νέες περιοχές. Η μάχη βασίζεται σε μηχανικές που μοιάζουν με καυγάδες, όπου ο Νταστ μπορεί να χρησιμοποιήσει ένα συνδυασμό παιξίματος με σπαθί και μαγείας από την Φίτζετ για να νικήσει τους εχθρούς. Ο ίδιος ο Ντόντριλ συνέταξε σχεδόν όλον τον προγραμματισμό και τα περιουσιακά στοιχεία του παιχνιδιού, βασιζόμενος μόνο σε εξωτερική βοήθεια για τις φωνές, την αφήγηση και τη μουσική του παιχνιδιού.

Το *Dust: An Elysian Tail* έλαβε γενικά θετικές κριτικές, επαινώντας το παιχνίδι ιδιαίτερα για το ύφος της τέχνης. Το παιχνίδι έχει πουλήσει πάνω από ένα εκατομμύριο αντίτυπα από τον Μάρτιο του 2014.

Παραπομπές
----------

1. 1 2 3  *Steam*. 12  Σεπτεμβρίου 2003. 236090. Ανακτήθηκε στις 24  Απριλίου 2022.
2. ↑  GOG.com (7 Νοεμβρίου 2013). «Release: Dust: An Elysian Tail». CD Projekt. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 8 Απριλίου 2018.
3. ↑  Wawro, Alex (3 Μαρτίου 2014). «Over a million copies of Dust: An Elysian Tail have been sold». Gamasutra. Ανακτήθηκε στις 3 Μαρτίου 2014.

Εξωτερικοί σύνδεσμοι
--------------------

* Επίσημος ιστότοπος
* *Dust: An Elysian Tail*   στην IMDb
Οι **Damageplan** ήταν ένα groove metal συγκρότημα, το οποίο δημιουργήθηκε μετά την διάλυση των Pantera το 2003, από τα δύο αδέλφια και πρώην μέλη των Pantera, τους Ντάιμπαγκ Νταρέλ και Βίνι Πολ, μαζί με τους Πάτρικ Λάχμαν και Μπομπ Ζίλα. Το συγκρότημα κατάφερε να βγάλει μόνο έναν δίσκο το 2004 με την ονομασία "*New Found Power*", το οποίο ανέβηκε στην 38η θέση του αμερικάνικου καταλόγου επιτυχιών, με τον Νταρέλ να αναλαμβάνει την κιθάρα, τον Ζίλα το μπάσο, τον Πολ τα τύμπανα και τον Λάχμαν τα φωνητικά. Το συγκρότημα διαλύθηκε έναν χρόνο αργότερα, τον Δεκέμβριο του 2004, όταν ο Νταρέλ πυροβολήθηκε και σκοτώθηκε ακαριαία από τον νεαρό Γκειλ, ο οποίος εισέβαλε στο κλαμπ όπου έκαναν εμφανίσεις οι Damageplan.

Βιογραφία
---------

Οι Ντάρελ και Πολ σχημάτισαν το συγκρότημα μετά την διάλυση των Pantera, στις αρχές του 2003. Τα δύο αδέλφια ξεκίνησαν να δουλεύουν πάνω σε νέο υλικό στο στούντιο του Νταρέλ στο σπίτι του στο Ντάλας. Ο πρώην κιθαρίστας των Halford, Πάτρικ Λάχμαν, άκουσε τα ντέμο του συγκροτήματος και εξέφρασε το ενδιαφέρον να αναλάβει τα φωνητικά του νέου σχήματος, ενώ το μπάσο ανέλαβε ο Μπομπ Κακάχα, ο οποίος πήρε το παρωνύμιο Μπομπ Ζίλα.

Από τον Αύγουστο του 2003 μέχρι τον Ιανουάριο του 2004, ηχογράφησαν το άλμπουμ "*New Found Power*", το οποίο κυκλοφόρησε στις 10 Φεβρουαρίου του 2004 ανεβαίνοντας στο Top-40 του Billboard. Αν και περιείχε αρκετά στοιχεία από την μουσική των Pantera, ο δίσκος κινήθηκε σε πιο μελωδικές κατευθύνσεις με πολλά Nu Metal χαρακτηριστικά.

Το συγκρότημα διαλύθηκε όταν στις 8 Δεκεμβρίου 2004, στην εμφάνιση τους στην "Alrosa Villa" του Κολόμπους του Οχάιο, ο Νέιθαν Γκέιλ, θεατής της συναυλίας, πυροβόλησε τον Νταρέλ με μία 9 mm Beretta 92FS, σκοτώνοντας τον ακαριαία. Τα αίτια της δολοφονικής επίθεσης δεν έγιναν ποτέ γνωστά, με υποθέσεις να αναφέρουν ότι ήταν αντίδραση για την διάλυση των Pantera ή ότι ο Άμποτ είχε κλέψει ένα τραγούδι που είχε συνθέσει ο Γκέιλ.

Δισκογραφία
-----------

### Άλμπουμ

* *New Found Power* (2004)

### Σινγκλ

* *Save Me*"
* *Breathing New Life*
* *Explode*
* *Pride*

Παραπομπές
----------

1. ↑  New Found Power by Damageplan - Music Charts
2. ↑  Dimebag Darrell shooting - YouTube
3. ↑  Dimebag Darrell killing 'not motivated by Pantera split'
4. ↑  «Nightclub Shooter Said Pantera Stole His Lyrics». Αρχειοθετήθηκε από το πρωτότυπο στις 20 Απριλίου 2008. Ανακτήθηκε στις 20 Απριλίου 2008.

Πηγές
-----

* Damageplan - Encyclopaedia Metallum: The Metal Archives
* Damageplan | Biography, Albums, & Streaming Radio | AllMusic
* Damageplan - Biography - Metal Storm

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 136250620
* LCCN: n2005046190
* ISNI: 0000 0001 1250 6306
* BNF: cb150138349 (data)
* MusicBrainz: fdd1f131-4bae-456b-8bb1-c132d2af8e6c
* NKC: xx0251005

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Μουσική
 |

 |
Το ελληνικό εξώφυλλο του Born to run
***Born to Run: Η μυστική φυλή, οι υπεραθλητές, και ο μεγαλύτερος αγώνας που (δεν) είδε ποτέ ο κόσμος,*** είναι best-seller μη-μυθοπλαστικό βιβλίο του 2009 γραμμένο από τον Αμερικανό συγγραφέα και δημοσιογράφο Κρίστοφερ Μακντούγκαλ.Το βιβλίο έχει πουλήσει πάνω από τρία εκατομμύρια αντίτυπα.

Υπόθεση
-------

Στο *Born to Run*, ο Μακντούγκαλ εντοπίζει μέλη της απομονωμένης φυλής των Ταραουμάρα, μίας φυλής Ινδιάνων, στα μεξικανικά Copper Canyons. Έχοντας τραυματιστεί επανειλημμένα ο ίδιος σαν δρομέας, ο Μακντούγκαλ θαυμάζει την ικανότητα της φυλής να τρέχει υπεραποστάσεις( πάνω από 100 μίλια) με απίστευτες ταχύτητες χωρίς να τραυματίζονται όπως συνηθίζεται για τους περισσότερους αμερικανούς δρομείς. Το βιβλίο έχει λάβει προσοχή από τον κόσμο του αθλητισμού για την περιγραφή του Μακντούγκαλ του πώς ξεπέρασε τους τραυματισμούς με το να βασίσει την δρομική τεχνική του στους Ταραουμάρα. Διαβεβαιώνει ότι τα σύγχρονα ενισχυμένα παπούτσια τρεξίματος είναι μείζονα αιτία δρομικών τραυματισμών, καταδεικνύοντας τα λεπτά σανδάλια που φορούν οι δρομείς Ταραουμάρα και την έκρηξη των συσχετιζόμενων με το τρέξιμο τραυματισμών από την εισαγωγή στην αγορά των σύγχρονων παπουτσιών τρεξίματος το 1972.

Παράλληλα με την έρευνα του πάνω στους Ταραουμάρα, ο Μακντούγκαλ εμβαθύνει στο γιατί το ανθρώπινο είδος, μοναδικό μεταξύ άλλων πρωτευόντων, ανέπτυξε χαρακτηριστικά που του επιτρέπουν να τρέχει μεγάλες αποστάσεις. Προωθεί την υπόθεση του τρεξίματος αντοχής, υποστηρίζοντας ότι οι άνθρωποι άφησαν τα δάση και μεταφέρθηκαν στις σαβάνες με το αναπτύξουν την ικανότητα τους να τρέχουν μεγάλες αποστάσεις με σκοπό κυριολεκτικά να κυνηγήσουν το θήραμα τους, γνωστό και ως κυνήγι επιμονής.

Το βιβλίο ήταν στην λίστα Best seller των New York Times για παραπάνω από τέσσερις μήνες. Έχει δεχθεί επίσης κριτική από τον Δαν Ζακ της The Washington Post, διότι ισχυρίστηκε πώς ήταν μία υπερβολική προσπάθεια για να γίνει "εκκεντρικό και έξυπνο".

Μεταφορά στον κινηματογράφο
---------------------------

Η LD Entertainment έχει αναλάβει την μεταφορά του βιβλίου στον κινηματογράφο, με παραγωγούς τους Lorenzo di Bonaventura και Deb Nwemyer. Το 2015 ανακοινώθηκε πως ο Matthew McConaughey θα πρωταγωνιστεί, ενώ ο Michael Carnahan θα γράψει το σενάριο. Η ταινία ακόμη δεν έχει βγει.

Παραπομπές
----------

1. ↑  McDougall, Christopher (2019). *Born to run : a hidden tribe, superathletes, and the greatest race the world has never seen* (1st ed έκδοση). New York: Alfred A. Knopf. ISBN 978-0-307-26630-9. 318360335. CS1 maint: Extra text (link)
2. ↑  «New York Times New York City Poll #2, October 2001». *ICPSR Data Holdings*. 22 Φεβρουαρίου 2002. Ανακτήθηκε στις 4 Ιουνίου 2021.
3. ↑  «ABC News/Washington Post Monthly Poll, June 2009». *ICPSR Data Holdings*. 12 Οκτωβρίου 2010. Ανακτήθηκε στις 4 Ιουνίου 2021.
4. ↑  «Billington, Michael, (born 16 Nov. 1939), Drama Critic of The Guardian, since 1971». *Who's Who* (Oxford University Press). 2007-12-01. .
H ***Cota altissima*** (L.) J. Gay είναι εύρωστη ετήσια πόα η οποία, μαζί με πλήθος άλλα φυτά από τα σύνθετα, εντάσσεται στην κοινή ονομασία μαργαρίτες.

Περιγραφή
---------

Ο βλαστός της έχει ύψος 20-120cm και στο ανώτερο τμήμα σχηματίζει συνήθως κόρυμβο. Τα κεφάλια έχουν διάμετρο συνήθως 25-40mm. Το μήκος του ποδίσκου είναι 1,5-4cm κατά την ανθοφορία και έως 7,5cm και συνήθως ροπαλοειδής κατά την καρποφορία. Τα εξωτερικά βράκτια είναι από επιμήκη ως λογχοειδή, οξύληκτα, χωρίς μεμβρανώδη περιθώρια. Τα εσωτερικά βράκτια είναι επιμήκη-λογχοειδή έως ελλειπτικά-επιμήκη, αποστρογγυλεμένα με διαφανές, καστανό έως μεμβρανώδες περιθώριο και απόληξη. Τα γλωσσοειδή ανθίδια είναι λευκά, έχουν μήκος έως 20mm και συνήθως είναι γόνιμα. Ο δίσκος έχει διάμετρο έως 20mm. Η ανθοδόχη είναι ημισφαιρική. Τα λέπια είναι επιμήκη και στην κορυφή στενεύουν σχηματίζοντας μια απόληξη με μήκος ίσο με εκείνο του υπόλοιπου λεπίου. Τα αχαίνια έχουν μήκος 2-2,5cm και τα περιθώρια της κορυφής μπορεί να είναι οξύληκτα ή να φέρουν μια πολύ μικρή κορόνα. Είναι πεπλατυσμένα και ρομβικά σε εγκάρσια διατομή, με 8-10 ραβδώσεις σε κάθε πλευρά.

Βιότοπος
--------

Ο βιότοπος της *C. altissima* (L.) J. Gay είναι οι καλλιέργειες, οι καλλιέργειες σε αγρανάπαυση, τα διαταραγμένα εδάφη και τα πρανή των δρόμων σε υψόμετρα 0-1100m.

Ανθοφορία
---------

Η περίοδος ανθοφορίας είναι από τον Απρίλη έως τα μέσα Ιουνίου. Σε περιπτώσεις αρδευόμενων καλλιεργειών η ανθοφορία μπορεί να παραταθεί και πέραν αυτής της περιόδου.

Εξάπλωση
--------

Η *C. altissima* εξαπλώνεται στη Νότια και Κεντρική Ευρώπη, όπως επίσης και τη Νοτιοδυτική και Κεντρική Ασία.

### Εξάπλωση στην Ευρώπη

Συγκεκριμένα στην Ευρώπη έχει αναφερθεί από την Αλβανία, Βουλγαρία, Γαλλία, Ελλάδα, Ισπανία, Ιταλία, Κορσική, Κροατία, Ουκρανία, πρώην Γιουγκοσλαβία, Ρωσία και Τουρκία.

### Εξάπλωση στην Ελλάδα

Στην Ελλάδα έχει καταγραφεί στις ακόλουθες φυτογεωγραφικές περιοχές: Ανατολική κεντρική, Βόρεια ανατολική, Βόρεια κεντρική, Βόρεια Πίνδος, Νότια Πίνδος, Κρήτη και Κάρπαθος, Κυκλάδες, Νησιά Βορείου Αιγαίου, Νησιά Δυτικού Αιγαίου, Νησιά Ανατολικού Αιγαίου, Πελοπόννησος, Στερεά Ελλάδα.

Συνώνυμα
--------

* *Anthemis altissima* L.
* *A. cota* L.

Παραπομπές
----------

1. 1 2 3 4  Tutin, T.G.· Chater, A.O. (1976). *Flora Europaea*. **4**. DeFilips, R.A. Richardson, I.B.K. Cambridge: Cambridge University Press. σελ. 505. ISBN 0 521 08717 1.
2. 1 2  Davis, P.H. (1975). *Flora of Turkey and the East Aegean Islands, Vol. 5*. Edinburgh: Edinburgh University Press. σελ. 890. ISBN 0 85224 280 8.
3. 1 2 3 4  Strid, A. (2016). *Atlas of the Aegean flora. Part 1: Text & plates*. Berlin: Botanic Garden and Botanical Museum Berlin, Freie Universität Berlin. – Englera 33(1). σελ. 700. ISBN 978-3-921800-97-3.
4. ↑  Strid, A. (2016). *Atlas of the Aegean flora. Part 2: Maps*. Berlin: Botanic Garden and Botanical Museum Berlin, Freie Universität Berlin. – Englera 33(2). σελ. 878. ISBN 978-3-921800-98-0.
5. ↑  «Flora of Greece».
Η **María José de Pablo Fernández**, γνωστή ως **Cote de Pablo** (γεννημένη στις 12 Νοεμβρίου 1979) είναι Αμερικανή ηθοποιός και τραγουδίστρια. Γεννημένη στο Σαντιάγκο της Χιλής, μετακόμισε στις Η.Π.Α. στην ηλικία των δέκα ετών, όπου και ξεκίνησε την καριέρα της ως ηθοποιός.

Μετά από αρκετές εμφανίσεις σε διάφορους ρόλους, επιλέχτηκε για να παίξει τον κύριο ρόλο της Ziva David στην τηλεοπτική σειρά του CBS, *NCIS* το 2005. Η Cote de Pablo κέρδισε το βραβείο ALMA Award για αυτόν το ρόλο το 2011, και η σειρά *NCIS* έγινε η πιο δημοφιλής σειρά στις Η.Π.Α. κατά τη διάρκεια της σεζόν 10 (2012–13).

Τραγούδησε το τραγούδι του Tom Waits "Temptation" για ένα επεισόδιο του NCIS το 2008.

Βιογραφία
---------

Η Cote de Pablo γεννήθηκε στο Σαντιάγο της Χιλής. Οι γονείς της είναι ο Francisco de Pablo και η Maria Olga Fernández. Έχει μια νεώτερη αδελφή, την Andrea, και έναν αδελφό, τον Francisco. Όταν ήταν 10 χρονών, η μητέρα της πήρε μια δουλειά στο Μαϊάμι της Φλόριντας, σε τηλεοπτικό δίκτυο ισπανικής γλώσσας. Εκεί σπούδασε μουσικό θέατρο. Στην πέμπτη τάξη, βρήκε πολλούς ανθρώπους που δεν μπορούσαν να προφέρουν σωστά το όνομα της "María José", έτσι τους ζήτησε να την αποκαλούν «Cote», ένα κοινό ψευδώνυμο στη Χιλή για το όνομα María José.

Η Cote de Pablo παρακολούθησε μαθήματα στο Πανεπιστήμιο Κάρνεγκι Μέλον στο Πίτσμπεργκ, της Πενσυλβάνιας, όπου σπούδασε μουσική και το θέατρο, και εμφανίστηκε σε πολλά θεατρικά έργα, μεταξύ των οποίων *Το Σπίτι της Μπερνάρντα Άλμπα*. Αποφοίτησε το 2000 με Bachelor of Fine Arts στο μουσικό θέατρο.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  Ανακτήθηκε στις 21  Μαΐου 2019.
3. ↑  Ανακτήθηκε στις 22  Μαΐου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Cote de Pablo στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 19469891
* LCCN: no2007127229
* ISNI: 0000 0000 5418 6665

 |

 |
Ο **Ουρσολέων**, (Οὐρσολέων), (? - Άσκολι 921) ήταν βυζαντινός πατρίκιος και στρατηγός του 10ου αιώνα. 

Το όνομα του, Ουρσολέων, είναι ντόπιο, Λομβαρδικό, και από αυτό υπάρχει η θεωρία ότι ίσως ήταν ντόπιος, χωρίς να είναι γνωστό από κάποια πηγή εάν ήταν όντως ιταλικής καταγωγής. Ήταν στρατηγός-κυβερνήτης του Θέματος Λογγοβαρδίας, άγνωστο από πότε, ώς το 921 που σκοτώθηκε. Μετά τον θάνατο του έγιναν ταραχές που οδήγησαν σε λαϊκή εξέγερση στο Θέμα. Σκοτώθηκε στην μάχη του Άσκολι αμυνόμενος εναντίων των δυνάμεων των δουκάτων του Μπενεβέτο και της Κάπουα που είχαν εισβάλει στα Βυζαντινά εδάφη.

Ο Ουρσολών σύμφωνα με κάποιες εκδοχές ήταν Λομβαρδός πρίγκιπας που μεγάλωσε ως όμηρος στην Κωνσταντινούπολη. Ίσως γιος του Λαντόλφο Α΄(910-943) όπου μετά την εξέγερση του 921 αναγνωρίστηκε από τους Βυζαντινούς άρχων του Μπενεβέτο, της Κάπουα και όλης της Λογγιβαρδίας, κατά την συμφωνία αυτή έστειλε όμηρο στην πόλη τον γιο του ή την γυναίκα του.

Παραπομπές
----------

1. 1 2 3  Studies on the Internal Diaspora of the Byzantine Empire, σελ. 43
2. ↑  Τηλέμαχος K. Λουγγής-Η Βυζαντινή κυριαρχία στην Ιταλία, Βιβλιοπωλείο της Εστίας 1989 , σελ. 198[*νεκρός σύνδεσμος*]
3. ↑  Letters - σελ. 560
4. ↑  Johann Friedrich Böhmer-Regesta Imperii, Τόμος 2, 1989, Μέρος 5, σελ. 24
5. ↑  The byzantine hold on calabria and apulia - World history
6. 1 2  IN ITALIA PER LA CARRIERA. FUNZIONARI E MILITARI DI ORIGINE ...
Η **Ουρουγουανή Ομοσπονδία Ποδοσφαίρου** (ισπανικά: *Federación Uruguaya de Football*, FUF) ήταν ομοσπονδία ποδοσφαιρικών σωματείων στην Ουρουγουάη, λειτουργώντας παράλληλα με την Ομοσπονδία Ποδοσφαίρου Ουρουγουάης (AUF) κατά τη διάρκεια της εποχής κατά την οποία το ποδόσφαιρο της Ουρουγουάης ήταν αμιγώς ερασιτεχνικό.

Ιδρύθηκε το 1923 υπό το σχίσμα του ποδοσφαίρου της Ουρουγουάης, έπειτα από την αποχώρηση της Πενιαρόλ και της Σεντράλ, κατά τη διάρκεια των αγώνων του πρωταθλήματος το 1922. Λειτουργούσε παράλληλα με την έτερη ομοσπονδία μεταξύ 1923 και 1926. Το 1926, μέσω της κυβερνητικής παρέμβασης και του λεγόμενου «Laudo Serrato», επιβλήθηκε η συγχώνευση της FUF με την AUF, σε μια ενιαία ομοσπονδία.

Παραπομπές
----------

1. ↑  Ana Ribeiro; Raúl Cheda; Silvia Sosa; José Carlos Tuñas; Alejandra Carnejo; Malte Fernández; Leonardo Haberkom (2008). Intendencia Municipal de Montevideo, επιμ. «Barrio Peñarol - Patrimonio industrial ferroviario» (PDF). Ανακτήθηκε στις 25 Ιανουαρίου 2010. CS1 maint: Πολλαπλές ονομασίες: authors list (link)

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Federación Uruguaya de Football  της Ισπανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Αϊνστάιν (Einstein)** είναι ένας αστεροειδής που περιφέρεται κοντά στα εσωτερικά όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,627. Ανακαλύφθηκε το 1973 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του Άλμπερτ Αϊνστάιν.

Κατά το περιήλιο της τροχιάς του ο Αϊνστάιν προσεγγίζει την τροχιά του πλανήτη Άρη. Ο Αϊνστάιν είναι ένας από τους ελάχιστους αστεροειδείς της Κύριας Ζώνης που περιφέρεται γύρω από τον Ήλιο σε λιγότερες από χίλιες γήινες ημέρες.

Φυσικά χαρακτηριστικά
---------------------

Η μέση διάμετρος του Αϊνστάιν δεν είναι γνωστή. Ο φασματικός τύπος του είναι **X** (κατά Tholen) ή **Xe** (κατά SMASSII). Ο Αϊνστάιν περιστρέφεται γύρω από τον εαυτό του μία φορά κάθε 5 ώρες και 29 λεπτά.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2000 Χέρσελ | 2001 Αϊνστάιν | 2002 Όιλερ |
Το 2001 QW322 από το αστεροσκοπείο Gemini
Το **2001 QW322** είναι ένας μικρός πλανήτης της Ζώνης του Κάιπερ. Ανακαλύφθηκε το 2001 όπως και ο δορυφόρος του από την ομάδα του JJ Kavelaars, και χαρακτηρίζεται ως ένας διπλός αστεροειδής, του οποίου τα δύο *μέλη* διαθέτουν ένα μέγεθος που εκτιμάται πως έχει 86 χιλιόμετρα διάμετρο. 

Το 2008, το έργο που δόθηκε στη δημοσιότητα δείχνει ότι αυτός ο διπλός αστεροειδής έχει εξαιρετικά μεγάλη τροχιακή περίοδο για ένα διπλό Μεταποσειδώνιο αντικείμενο, για έναν αστεροειδή ή ένα μικρό πλανήτη, της οποίας η τιμή είναι περίπου 25 με 30 χρόνια. Η τροχιακή ακτίνα είναι επίσης ιδιαίτερα υψηλή (105.000 έως 135.000 χιλιόμετρα), ενώ η εκκεντρότητα είναι ασυνήθιστα χαμηλή (<0,4). Όλες αυτές οι τιμές είναι στα άκρα του φυσιολογικό εύρους τους για τέτοια αντικείμενα. Η μεγάλη απόσταση και η χαμηλή εκκεντρότητα συμβάλλουν στο να είναι το σύστημα επιρρεπείς σε αναστάτωση, και η διάρκεια ζωής του εκτιμάται ότι θα είναι της τάξης του ενός δισεκατομμυρίου ετών ακόμα.

Παραπομπές
----------

1. ↑  «CFEPS, *2001 QW322: Antipholus and Antipholus*». Αρχειοθετήθηκε από το πρωτότυπο στις 12 Αυγούστου 2011. Ανακτήθηκε στις 5 Οκτωβρίου 2011.
2. ↑  Petit, J.-M.; Kavelaars, J. J.; Gladman, B. J.; Margot, J. L.; Nicholson, P. D.; Jones, R. L.; Parker, J. Wm.; Ashby, M. L. N. *και άλλοι*. (2008). «The Extreme Kuiper Belt Binary 2001 QW322». *Science* **322**: 432. doi:10.1126/science.1163148. Bibcode: 2008Sci...322..432P.

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 2001 QW322  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Πολ Γκρίνγκρας** (αγγλικά:*Paul Greengrass*, γεννημένος στις 13 Αυγούστου 1955) είναι ένας Βρετανός σκηνοθέτης, κινηματογραφικός παραγωγός, σεναριογράφος και πρώην δημοσιογράφος. Ειδικεύεται στη δραματοποίηση ιστορικών γεγονότων και είναι γνωστός για την υπογραφή του που χρησιμοποιεί χειροκίνητες κάμερες.

Η πρώιμη ταινία του το Bloody Sunday (2002), για τους πυροβολισμούς του 1972 στο Ντέρι της Βόρειας Ιρλανδίας , κέρδισε τη Χρυσή Άρκτο στο 52ο Διεθνές Φεστιβάλ Κινηματογράφου του Βερολίνου. Άλλες ταινίες που έχει σκηνοθετήσει είναι τρεις με τον Τζείσον Μπορν της ομώνυμης σειράς: The Bourne Supremacy (2004), The Bourne Ultimatum (2007), και Jason Bourne (2016).Με την ταινία Πτήση 93 (2006), κέρδισε το Βραβείο BAFTA Καλύτερης Σκηνοθεσίας και έλαβε μια υποψηφιότητα για Όσκαρ Καλύτερης Σκηνοθεσίας .Επίσης έχει σκηνοθετήσει τις ταινίες Green Zone (2010); και Captain Phillips (2013). Το 2004, συνέγραψε και παρήγαγε την ταινία Omagh,ταινία η οποία κέρδισε το Βραβείο Τηλεόρασης της Βρετανικής Ακαδημίας .

Το 2007, ο ίδιος ίδρυσε την Directors UK , μια επαγγελματική οργάνωση Βρετανών κινηματογραφιστών και ήταν ο πρώτος της πρόεδρος μέχρι το 2014. Το 2008, η The Telegraph τον ανέδειξε μεταξύ των πιο σημαντικών ανθρώπων στον βρετανικό πολιτισμό. Το 2017, τιμήθηκε με την υποτροφία του British Film Institute.

Παραπομπές
----------

1. ↑  (Αγγλικά) *Museum of Modern Art online collection*. 34078. Ανακτήθηκε στις 4  Δεκεμβρίου 2019.
2. ↑  Ανακτήθηκε στις 14  Ιουνίου 2019.
3. ↑  Ανακτήθηκε στις 17  Ιουνίου 2019.
4. ↑  112995. Ανακτήθηκε στις 4  Δεκεμβρίου 2019.
5. ↑  «The 100 most powerful people in British culture: 41-60». *The Daily Telegraph*. 18 March 2016. .
6. ↑  «Paul Greengrass to receive BFI Fellowship at BFI London Film Festival Awards Ceremony». *British Film Institute*. 29 Αυγούστου 2017. Ανακτήθηκε στις 29 Αυγούστου 2017.
7. ↑  «Harvey Weinstein's Shadow Hangs Over London Film Festival Awards». *What's Worth Seeing*. Ανακτήθηκε στις 14 Οκτωβρίου 2017.

Εξωτερικοί σύνδεσμοι
--------------------

* Πολ Γκρίνγκρας στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 60256746
* LCCN: n87840557
* ISNI: 0000 0001 2247 7705
* GND: 132956942
* SELIBR: 283691
* SUDOC: 081835221
* BNF: cb12721755h (data)
* BIBSYS: 90152096
* ULAN: 500473161
* NDL: 00467537
* NKC: js20060825012
* BNE: XX982820
* CiNii: DA03189129

 |

 |
Η **Οικογένεια των Παλαιολόγων του Οριούντι** ιδρύθηκε το 1518 με γενάρχη τον Φλαμίνιο Παλαιολόγο (1518-1571) παράνομο γιο του Ιωάννη-Γεωργίου Παλαιολόγου Μαρκήσιου του Μομφερράτου. Επικεφαλής της οικογένειας είναι ο Ανδρέας Παλαιολόγος Οριούντι (1952-). Είναι η μόνη επιβεβαιωμένη συνέχεια της Οικογένειας των Παλαιολόγων του Μομφερράτου (1306-1536) αλλά και της Δυναστείας των Παλαιολόγων της Ανατολικής Ρωμαϊκής Αυτοκρατορίας η οποία θεωρείται ότι σταμάτησε και αυτή πλαγίως μετά το θάνατο του Ιωάννη-Γεωργίου Παλαιολόγου καθώς η οικογένεια του Μομφερράτου μέσω του ιδρυτή της Θεοδώρου Α' του Μομφερράτου ο οποίος ήταν γιος του Αυτοκράτορα Ανδρόνικου Β' (ο οποίος ήταν γιος του Μιχαήλ Η' ο οποίος είχε ξαναπάρει την Κωνσταντινούπολη από τους Σταυροφόρους και επανασυστάθηκε η Ανατολική Ρωμαϊκή Αυτοκρατορία) και της Ειρήνης (Γιολάντας) του Μομφερράτου και ευθύς μετά τον θάνατο του Κωνσταντίνου Παλαιολόγου τιτουλάριου Αυτοκράτορα των Ρωμαίων ο οποίος πέθανε άτεκνος το 1543.

Ο Φλαμίνιο επειδή ήταν παράνομος γιος του Ιωάννη-Γεωργίου δεν μπορούσε να είχε βλέψεις στη Μαρκιωνία του Μομφερράτου. Του είχε παραχωρηθεί όμως το 1532 το Σαν Τζιόρτζιο Μονπαράτο και το Καλούσο από τον πατέρα του. Υπό την εξουσία του Γουλιέλμου Γκοντζάγκα Δούκα της Μαντουας και Μαρκήσιου του Μομφερράτου ο Φλαμίνιο διορίστηκε διοικητής του Μομφερράτου. Το 1567 με αφορμή μια Λαϊκή Εξέγερση εναντίον του Γκοντζάγκα συνομότησε εναντίον του. Όμως η συνωμοσία αποκαλύφθηκε και ο Φλαμίνιο φυλακίστηκε στο Φρούριο Γκόιτο στο οποίο δηλητηριάστηκε στις 24 Μαϊου 1571. Όμως η οικογένεια δεν σταμάτησε εκεί καθώς είχε παντρευτεί την Λουσίντα ντελλα Τόρε με την οποία απέκτησε 7 παιδιά.

Η Οικογένεια συνεχίστηκε από τον πρωτότοκο γιο του Φλαμίνιο τον  Θεόδωρο Παλαιολόγο Οριούντι (που συμμετείχε στην συνωμοσία εναντίον του Γκοντζάγκα) ο οποίος είχε κάνει ένα γιο τον Φλαμίνιο Παλαιολόγο Β΄ και μετά από αυτόν η οικογένεια συνεχίστηκε εξ αρρενογονίας. Το Οριούντι είχε προστεθεί από λάθος και μόνο μετά από πολλούς δικαστικούς αγώνες της οικογένειας προστέθηκε το 1930 ως επώνυμο της οικογένειας το Παλαιολόγος Οριούντι. Σημερινός επικεφαλής της οικογένειας είναι ο Ανδρέας Παλαιολόγος Οριούντι (1952-) ο οποίος είναι απόστρατος αξιωματικός του Ιταλικού Ναυτικού και έχει γράψει πολλά βιβλία εξ αυτών το (Μιχαήλ Η' Παλαιολόγος: ο ανορθωτής της Βυζαντινής Αυτοκρατορίας) και έχει κάνει δύο γιους τον Μάρκο Παλαιολόγο Οριούντι (1981-) και τον Κάρολο Παλαιολόγο Οριούντι (1984-) οι οποίοι είναι οι συνεχιστές της οικογένειας.
Το **CGTN** είναι το εικοσιτετράωρο αγγλόφωνο ειδησεογραφικό κανάλι της κεντρικής τηλεόρασης της Κίνας (China Central Television) με έδρα το Πεκίνο. Το κανάλι καλύπτει μία ευρεία γκάμα, η οποία περιλαμβάνει δελτία ειδήσεων και ενημερωτικές εκπομπές.

Ιστορία
-------

Το *CCTV* ξεκίνησε τη δημιουργία ενός διεθνούς ειδησεογραφικού προγράμματος στην Αγγλική γλώσσα την 1η Ιανουαρίου 1980 κατά την έναρξη της οικονομικής μεταρρυθμιστικής περιόδου που συνέβη στην Κίνα. Τα δελτία ειδήσεων ξεκίνησαν αρχικά να μεταδίδονται από το *CCTV-2* το 1986 και έγιναν διαθέσιμα στους τηλεθεατές όταν ξεκίνησαν να μεταδίδονται από το *CCTV-4* τον Φεβρουάριο του 1991. Το *CCTV-9* ξεκίνησε να εκπέμπει σε όλη την Κίνα στις 25 Σεπτεμβρίου 2000 και έγινε το πρώτο τηλεοπτικό κανάλι εθνικής εμβέλειας.

Την 1η Ιανουαρίου 2003, το *CCTV-9* εισήλθε στην αγορά διαφόρων καλωδιακών συστημάτων στις ΗΠΑ στο πλαίσιο συμφωνίας που επέτρεψε στις εταιρείες *AOL (America OnLine)*, *Time Warner* και *News Corporation* να έχουν πρόσβαση στα τηλεπικοινωνιακά συστήματα στην Κουανγκτούνγκ.

Στα πρώτα χρόνια λειτουργίας, το *CCTV-9* μετέδιδε δελτία ειδήσεων στην Αγγλική γλώσσα και εκπομπές πολιτιστικού ενδιαφέροντος, και έβαζε ως επί το πλείστον διάφορες επαναλήψεις κάποιων προγραμμάτων κατά τη διάρκεια της νύχτας στην Κίνα. Το κανάλι κάλυπτε τους Θερινούς Ολυμπιακούς Αγώνες 2008 και οι οποίοι έγιναν στο Πεκίνο.

Μέχρι τον Απρίλιο του 2010, το *CCTV-9* μετέδιδε εκπομπές γενικού ενδιαφέροντος, ειδησεογραφικά δελτία, ταξιδιωτικές εκπομπές και εκμάθηση ξένων γλωσσών. Στις 26 του ίδιου μήνα το *CCTV-9* επαναλανσαρίστηκε ως μια εικοσιτετράωρη ειδησεογραφική υπηρεσία στην αγγλική γλώσσα και μετονομάστηκε σε *CCTV News*.

Στις 31 Δεκεμβρίου του 2016, το κανάλι αντικαταστάθηκε από το *CGTN* (China Global Television Network - Παγκόσμιο Τηλεοπτικό Δίκτυο της Κίνας). Το δυναμικό κοινό είναι 85 εκατομμύρια νοικοκυριά που βλέπουν τον σταθμό.

Παραπομπές
----------

1. ↑  «About CCTV News». Ανακτήθηκε στις 21 Αυγούστου 2009.
2. ↑  «About CCTV News». Ανακτήθηκε στις 11 Νοεμβρίου 2007.

Εξωτερικοί σύνδεσμοι
--------------------

* Επίσημος ιστότοπος
Το **cDNA** (complementary DNA-συμπληρωματικό DNA) είναι ένα μόριο DNA που έχει συντεθεί με βάση το ώριμο mRNA, δηλαδή το mRNA που έχει υποστεί τις απαραίτητες αποκοπές και επεξεργασίες (ωρίμαση mRNA), ώστε να είναι έτοιμο για τη μετάφραση. Η σύνθεση του cDNA γίνεται από το ένζυμο αντίστροφη μεταγραφάση. Το cDNA χρησιμοποιείται ευρύτατα για την κλωνοποίηση γονιδίων ευκαρυωτικών κυττάρων σε προκαρυωτικά, ώστε να παραχθεί η πρωτεΐνη, που αυτά κωδικοποιούν, σε μεγάλες ποσότητες. Κάθε προκαρυωτικό κύτταρο που δέχεται το γονίδιο πολλαπλασιάζεται, παράγοντας έτσι ένα βακτηριακό κλώνο. Το σύνολο των βακτηριακών κλώνων που περιέχουν τα DNA αντίγραφα όλων των ώριμων mRNA των γονιδίων που εκφράζονται σε έναν κυτταρικό τύπο ονομάζεται cDNA βιβλιοθήκη.

Γενικά
------

Σύμφωνα με το κεντρικό δόγμα της βιολογίας, οι πρωτεΐνες παράγονται έπειτα από μεταγραφή του DNA σε mRNA. Μια διαφορά ανάμεσα στα ευκαρυωτικά και τα προκαρυωτικά κύτταρα είναι ότι τα γονίδια στα ευκαρυωτικά κύτταρα μπορεί να περιέχουν εσώνια , που είναι τμήματα των γονιδίων που δεν μεταφράζονται σε αμινοξέα, και πρέπει να αφαιρεθούν από το mRNA πριν από την μετάφραση, μέσω της διαδικασίας της ωρίμασης του mRNA.

Πολλές φορές υπάρχει ανάγκη να εκφραστούν ευκαρυωτικά γονίδια από προκαρυωτικά κύτταρα. Μια απλή μέθοδος είναι να μεταφερθεί το DNA ενός ευκαρυωτικού κυττάρου σε ένα προκαρυωτικό κύτταρο - ξενιστή, το οποίο θα μεταγραφεί σε mRNA και θα μεταφραστεί σε πρωτεΐνη. Όμως, τα προκαρυωτικά κύτταρα δεν έχουν τη δυνατότητα να αφαιρέσουν τα εσώνια από το πρόδρομο mRNA, επομένως η αφαίρεσή τους πρέπει να γίνει πριν την μεταφορά. Αυτού του είδους το DNA, το οποίο έχει προέλθει από αντίστροφη μεταγραφή του ώριμου mRNA, ώστε να μην περιέχει εσώνια, είναι το cDNA. Για να γίνει η έκφραση απαιτείται και η μεταφορά μεταγραφικών παραγόντων (ειδικών πρωτεϊνών που βοηθούν στην πρόσδεση της RNA πολυμεράσης στους υποκινητές των γονιδίων)στα προκαρυωτικά κύτταρα.

Παραπομπές
----------

1. ↑  *Βιολογία Κατεύθυνσης Γ´ Λυκείου*. Αθήνα: ΟΕΒΔ. 1999.